પહેલી સિઝન આગળ વધતી ગઈ, અને એક દિવસ આવ્યો જયારે હર્ષવર્ધન નવાથે નામનો એક મરાઠી બ્રિલીયન્ટ યુવા પહેલો કરોડપતિ બન્યો! ચારેકોર રાતોરાત ઉત્તેજના છવાઈ ગઈ અને એ પોતે સ્ટાર બની ગયો! હર્ષવર્ધન આજે તો બે છોકરા નો બાપ બની ગયો છે અને આજે તો મહિન્દ્રા એન્ડ મહિન્દ્રા માં ટોપ પોઝિશન પર છે, પણ આજે પણ હર્ષવર્ધન પહેલા કરોડપતિ તરીકે ભારતમાં બધાને યાદ છે. શો નું ફોરમેટ અતિ સફળ સાબિત થયું, ધીમે ધીમે રવિવારે સવારે કૌન બનેગા કરોડપતિ જુનિયર પણ શરુ થયું અને સ્કુલનાં બાળકો પણ આવતા થયા!